Kuuno Honkonen

Kuuno Ola Honkonen (1. maaliskuuta 1922 Pietarsaari – 9. heinäkuuta 1985 Tampere) oli suomalainen suurlähettiläs, korkeushyppääjä, voimistelunopettaja ja kansanedustaja (1958–1979). Hän toimi kymmenen vuotta eduskunnan sivistysvaliokunnan puheenjohtajana. Honkonen edusti Suomen kansan demokraattista liittoa (SKDL). Suomen kommunistisen puolueen jäseneksi hän liittyi vuonna 1950 ja oli aktiivinen toimija SKP:n Tampereen piirijärjestössä.https://trepo.tuni.fi/bitstream/handle/10024/93576/gradu01161.pdf?sequence=1&isAllowed=y

Hän kirjoitti ylioppilaaksi 1942. Honkonen sijoittui korkeushypyssä pronssille maailman nuorisofestivaaleilla Itä-Berliinissä 1951.http://www.yleinenlehtimiesliitto.fi/julkaisut/optimistien/5.htm  Kalevan kisoista hänellä on kultaa 1947 ja pronssia 1948. Honkonen osallistui Lontoon olympialaisiin 1948 ja sijoittui korkeushypyssä 17:nneksi tuloksella 180 cm.http://www.sports-reference.com/olympics/athletes/ho/kuuno-honkonen-1.html  Yleisurheilu-urallaan Honkonen edusti Pietarsaaren Intoa.

Honkonen valittiin eduskuntaan Hämeen läänin pohjoisesta vaalipiiristä vaaleissa 1958. Honkonen oli vuodesta 1958 lähtien kuolemaansa saakka naimisissa Päivikki Jutilan kanssa.

Hän kuului DDR:n tunnustamiskomitean hallitukseen ja oli vuosina 1962, 1968 ja 1978 yksi presidentin valitsijamiehistä. Honkonen toimi vuodesta 1979 Suomen Itä-Saksan-suurlähettiläänä.

Lisäksi Honkosella oli vuonna 1965 rooli elokuvassa Täällä alkaa seikkailu.http://www.elonet.fi/name/nm33798/ 

 Lähteet 

 Aiheesta muualla 



Luokka:Kansanedustajat
Luokka:SKDL:ssä vaikuttaneet henkilöt
Luokka:Pirkanmaan vaalipiiri
Luokka:Suomalaiset opettajat
Luokka:Suomalaiset korkeushyppääjät
Luokka:Suomen suurlähettiläät
Luokka:Vuonna 1922 syntyneet
Luokka:Vuonna 1985 kuolleet
Luokka:SKP:ssä (1918–1990) vaikuttaneet henkilöt